CELEX: E2006P0001
Language: et
Date: 2006-03-13 00:00:00
Title: EFTA järelevalveameti  13. märtsil 2006  Norra Kuningriigi vastu algatatud hagi (Kohtuasi E-1/06)

18.5.2006   
            
            
               ET
            
            
               Euroopa Liidu Teataja
            
            
               C 117/14
            
         EFTA järelevalveameti 13. märtsil 2006 Norra Kuningriigi vastu algatatud hagi
   (Kohtuasi E-1/06)
   (2006/C 117/05)
   EFTA järelevalveamet, Rue Belliard 35, B-1040 Brüssel, keda esindavad Niels Fenger ja Per Andreas Bjørgan, on algatanud 13. märtsil 2006 EFTA kohtus hagi Norra Kuningriigi vastu.
   Hageja taotleb, et kohus:
   
               1.
            
            
               
                  tuvastaks, et Norra Kuningriik on mänguautomaatide haldamise monopoli kehtestavas õigusaktis
                  
                     “Lov av 29. august 2003 om endringer i pengespill- og lotterilovgivningen”
                  
                  Norra hasartmänge ja loteriisid käsitlevat õigust muutes rikkunud Euroopa Majanduspiirkonna lepingu artikleid 31 ja 36
               
               ning
            
         
               2.
            
            
               
                  kohustaks Norra Kuningriiki kandma menetluskulusid.
               
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Kohtuasi käsitleb mänguautomaatide haldamise monopoli Norras.
            
         
               —
            
            
               Norra karistusseadustiku lõigetega 298 ja 299 keelustatakse hasartmängud, juhul kui need ei ole lubatud eriõigusaktidega.
            
         
               —
            
            
               28. augusti 1992. aasta õigusaktiga nr 103 (hasartmänguseadus) koondatakse mitmete eelnevalt lubatud hasartmängude (loto, hobuste võiduajamise ja jalgpallikihlveod) kogu haldamine ettevõtja Norsk Tipping AS alla, mille ainuomanik on Norra valitsus.
            
         
               —
            
            
               24. veebruari 1995. aasta õigusaktis nr 11 (loteriiseadus) määratleti mänguautomaadid loteriina, millest saadavat tulu võib kasutada ainult heategevuslike eesmärkide rahastamiseks. Õigusaktiga määrati kindlaks, kes võib mänguautomaate hallata, sealhulgas võisid seda teha eraettevõtjad.
            
         
               —
            
            
               Võitlemaks kasvava hasartmängusõltuvuse probleemiga, on Storting (Norra parlament) 29. augusti 2003. aasta seadusega nr 90 viinud mänguautomaate kasutavate loteriitoimingute haldamise loteriiseaduse kohaldamisalast (mis lubab seda teha eraettevõtjatel) hasartmänguseaduse alla (mis annab haldamise ainuõiguse ettevõtjale Norsk Tipping AS).
            
         
               —
            
            
               Muudatustest Norra õiguses tuleneb, et olemasolevad ettevõtjad eemaldatakse turult ja mänguautomaatidega seonduvaid teenuseid võib nüüdsest osutada ainult riigimonopoli raames (Norsk Tipping AS).
            
         
               —
            
            
               Euroopa Majanduspiirkonna lepingu artikliga 31 keelustatakse kõik piirangud EÜ liikmesriikide või EFTA riikide kodanike asutamisvabadusele mis tahes teise kõnealuse riigi territooriumil. See kehtib ka esinduste, filiaalide ja tütarettevõtjate asutamise suhtes, mis kuuluvad mis tahes EÜ liikmesriigi või EFTA riigi kodanikele, kes tegutsevad mis tahes kõnealuse riigi territooriumil.
            
         
               —
            
            
               Euroopa Majanduspiirkonna lepingu artikliga 36 keelustatakse kõik piirangud teenuste osutamisele Euroopa Majanduspiirkonnas EÜ liikmesriikide ja EFTA riikide kodanike suhtes, kes tegutsevad teise EÜ liikmesriigi või EFTA riigi territooriumil kui isik, kellele teenused on suunatud.